
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2023


 	În bugetul local al Municipiului Brad pe anul 2023 s-au încasat venituri în plus față de cele prognozate,  în suma de 1.719,41 mii lei,  veniturile stabilindu-se  în sumă de 41.089,11 mii lei, iar cheltuielile în sumă de 43.528,35  mii lei, astfel cum rezultă din Referatul nr. 23.451/21.03.2023 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Ministerul Dezvoltării, Lucrărilor Publice și Administrației a alocat Municipiului Brad suma de 1.525,14 mii lei pentru achitarea subvenției la energia termică livrată populației în sistem centralizat prin transfer subvenție aferentă achiziției de păcură pentru tranșa IV, respectiv suma de 43,89 mii lei pentru cererea de rambursare aferentă Proiectului finanțat prin Programul Operațional Capital Uman, implementat de Școala Gimnazială „Mircea Sântimbreanu” Brad cu titlul „Părinții departe, Școala aproape de copii”, cod SMIS 139652.
	Astfel, veniturile bugetului local al Municipiului Brad pe anul 2023 se majorează cu suma de 1.719,41 mii lei la următoarele capitole bugetare:
-15.02. ”Alte impozite și taxe generale pe bunuri și servicii ”.....................0,13 mii lei;
- 30.02. ” Venituri din proprietate” .............................................................0,25 mii lei;
- 36.02. ” Diverse Venituri” ....................................................................150,00 mii lei; 
- 42.02. ” Subvenții de la bugetul de stat”  ......................................... 1.530,96 mii lei;
- 48.02. ” Sume primite de la UE”  ......................................................... 38,07 mii lei.
	 Cheltuielile bugetului local al Municipiului Brad pe anul 2023 se majorează cu suma de  1.719,41 mii lei la următoarele capitole bugetare:
- 65.02. ” Învățământ” .......................................................................... 43,89 mii lei;
- 67.02.  ” Cultură, recreere și religie” ................................................  0,38 mii lei;
- 74.02.  ” Protecția mediului” .......................................................... 150,00 mii lei;
-  81.02.  ”Combustibil și energie” ..................................................1.525,14 mii lei.

  
	
	În contextul celor de mai sus, am inițiat prezentul proiect de hotărâre prin care am propus rectificarea bugetului local al municipiului Brad pe anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 368/2022 a bugetului de stat pe anul 2023, cu modificările și completările ulterioare, ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, ale Ordinului Ministrului Dezvoltării, Lucrărilor Publice și Administrației nr. 433 din 17.03.2023 pentru repartizarea către bugetele locale ale unor unități administrativ-teritoriale a celei de-a patra tranșe din schema de sprijin prevăzută la art. 53 din Ordonanța Guvernului nr. 36/2006 privind unele măsuri pentru funcționarea sistemelor centralizate de alimentare cu energie termică a populației precum și ale art. 11 alin. 4 din Legea nr. 554/2004 a contenciosului administrativ, actualizată.

